open-index/open-wikipedia-markdown huggingface dataset:
Portero

[thumb|right|220px|Mga portero o bantay sa pinto ng isang hotel sa [Lungsod ng Londres|Londres.]]

Ang **portero** o **bantay sa pinto** (Ingles: *doorman* sa Estados Unidos, o kaya *porter* kung sa Nagkakaisang Kaharian) ay isang taong nangangasiwa sa pintuan ng isang hotel, bahay, o iba pang gusali.  Isa itong indibiduwal na binabayaran upang magtrabahong tagapagbigay-galang at mga serbisyong pangseguridad sa isang gusaling tirahan o hotel.  Partikular na karaniwan ang mga **porterong pangpinto** o **porterong pampintuan** sa matataas na mga gusaling pangluho at panglungsod.  Sa isang gusaling pamahayan (residential), ang portero ang may pananagutan sa pagbubukas ng mga pintuan at pagsusuri ng mga mga panauhan at tinatanggap na mga padalang mga bagay, katulad ng mga sulat at mga kahong pangkoreo.  Malimit siyang nagbibigay ng iba pang mga paglilingkod na pangkortesiya katulad ng paglagda para sa mga pakete o parsela, pagbubuhat ng mga bagahe sa pagitan ng asensor at ng kalye, o pagtawag ng taksi para sa mga nakatira sa gusali o para sa mga bisita.  Sa Lungsod ng Bagong York, mayroong unyong panghanapbuhay ang mga portero at mga operador ng alsador.  Huli silang nagsagawa ng pagwewelga noong 1991, at halos muntik nang hindi napigilan ang isa pa noong 2006.

## Kasaysayan
Maipepetsa ang pagkakaroon ng ganitong propesyon mula pa noong panahon ni Plautus sa ilalimng Republikang Romano, kung saan tinatawag ang portero bilang isang *iānitor* (mula sa *iānua*, "pinto", ang pinag-ugatan ng mga salitang Ingles na *January* [Enero] at *janitor*).

## Tingnan din 
*Portero ng klab

*Resepsiyonista

## Mga sanggunian
## Mga kawing panlabas
* Mga serbisyo ng portero (*Doorman Services*) , maikling paglalarawan ng serbisyo ng portero

Kategorya:Mga trabaho
Nihilismo

Ang **nihilismo** (mula sa Lating *nihil*, nangangahulugang "wala") ay ang paniniwala na walang kabuluhan ang lahat ng mga pag-iral. Tumutukoy din ito sa paniniwalang napakasama ng umiiral na mga prinsipyo o mga sistema ng politika at relihiyon kaya't dapat wasakin ang mga ito.  Ipinapaliwanag nito na kailangang sirain ang mga institusyong pampolitika at panglipunan para matiyak ang pagsulong patungo sa kinabukasan.  Bilang isang doktrina, sinasabi sa nihilismo na hindi totoo ang anumang bagay, kaya't walang mga bagay na maaaring malaman o maaaring maipaabot-alam.  Itinatanggi ng nihilismo na mayroong pagkakaiba-iba ang mga pagpapahalagang pangmoralidad at ang kusang pagpapabulaan sa lahat ng paniniwalang nauukol sa moralidad. Sa maikling pananalita, mailalarawan ito bilang isang "masidhi o sukdulang anyo ng radikalismo".  Noong mga dekada ng 1860 at ng 1870, ito ang doktrina ng ilang mga taong matatalino sa Rusya, mga Rusong nagsitangging talimain ang anumang kapangyarihan, subalit kumatig sa kanilang pansari-sariling mga kapakanan (ang diwa ng indibiduwalismo), at pati na sa paggamit ng terorismo kapag kailangan.

## Mga sanggunian 
Kategorya:Pilosopiya
*
Kategorya:Politika
Fearless (album ni Taylor Swift)

***Fearless*** ay ang ikalawang album na pinalabas ni Taylor Swift sa ilalim ng Big Machine Records. Ito'y naging mabenta sa publiko at umupo sa *Billboard 200* sa 11 na mga sunod sunod na mga linggo, ang mga hits nito ay; "Change", "You Belong with Me" at "Love Story". Ito'y naging sikat at nakapwesto sa *Billboard 200*, ilan sa mga kanta na naging sikat niya ay; Change, You Belong with Me at Lovestory. 26 Oktubre 2009 pinalabas ulit ang album sa ilalim ng pangalan na *Fearless: Platinum Edition* at ang pagka-iba ng Platinum sa Standard ay ang Platinum mayroong dagdag na 6 na mga kanta.

## Mga Singles 
## Tracklist 
### Pamantayang Edisyon 
### Platinum Edition 
Ang Fearless dapat ay ilalabas ulit noong 27 Oktubre 2009, pero inusog ito pasulong ng isang araw, 26 Oktubre 2009, na may dagdag na 6 na mga kanta.

## Mga sanggunian 
Kategorya:Mga album
Kategorya:Musika
Kategorya:Estados Unidos
Peponocephala electra

Ang **lumba-lumbang milon ang ulo**, **lumba-lumbang may milong ulo**, **lumba-lumbang may ulong milon**, **lumba-lumbang elektra** (Ingles: *melon-headed whale*, *many-toothed blackfish* o "isdang itim na may maraming mga ngipin", at *electra dolphin*; Kastila: *delfín de cabeza de melón*), may pangalang pang-agham na ***Peponocephala electra***, na natatawag ding "balyenang milon ang ulo" o "balyenang may milong ulo", ay isang lumba-lumbang dagat na nasa ordeng Cetacea sa pamilyang Delphinidae.  Napakalapit na kaugnayan nito ang bansot na balyenang mamamatay at ang  balyenang piloto.  Pangkalipunang nakikilala ang mga lumba-lumbang ito sa pamamagitan ng kanilang pangalang pangkaraniwan na "isdang itim".  Laganap ang balyenang milon ang ulo sa mga tropikong katubigan ng mundo, bagaman hindi malimitang nakikita ng mga tao dahil mas nais nitong maglagi sa malalim na bahagi ng katubigan.

Kategorya:Lumba-lumba
Kategorya:Delphinidae
Magnificat

Ang **Magnificat**) ay isang kantikulong kalimitang pangliturhiyang inaawit (o sinasambit) sa mga banal na pagtitipon ng mga Kristiyano. Tuwirang hinango ang teksto ng kantikulo mula sa Ebanghelyo ni Lukas (Lukas 1:46-55) kung saan binanggit ito ng Birheng Maria sa panahon ng kanyang pagdalaw sa kanyang pinsang si Isabel.  Sa loob ng salaysay, pagkaraan batiin ni Maria sa Isabel, na nagdadalangtao noong dala sa sinapupunan si Juan Bautista, gumalaw ang sanggol sa loob ng bahay-bata ni Isabel.  Nang purihin ni Isabel si Maria dahil sa kanyang pananalig, inawit ni Maria ang *Magnificat* bilang tugon.

## Tingnan din 
* Benedictus

## Mga sanggunian 
## Mga kawing panlabas 
* Ang Awit ni Maria, mula sa biblegateway.com
* Ang *Magnificat*, Lukas 1:46-55, Ebanghelyo ni Lucas (*Luke*), mula sa Ang Dating Biblia (1905), adb.scripturetext.com
* Ang Awit ng Pagpupuri ni Maria, Ang Magandang Balita ayon kay Lucas, Buong Bibliya sa wikang Tagalog, mula sa AngBiblia.net

Kaurian:Kristiyanismo
Kaurian:Bibliya
Kaurian:Bagong Tipan
Kaurian:Katolisismo
Kaurian:Mga awit
Benedictus

Ang **Benedictus** (tinatawag ding **Awit ni Zacarias**, **Kantiko ni Zacarias**, o **Kantikulo ni Zacarias**), na nilalahad sa Ebanghelyo ni Lukas (Lukas 1:68-79), ay isa sa tatlong mga kantiko, kasama ng *Magnificat* at ng *Nunc dimittis*, sa pambungad na mga kabanata ng ebanghelyong ito.  Ang *Benedictus* ang awit ng pasasalamat na sinambit na Zacarias sa panahon ng pagsilang ng kanyang anak na lalaking si Juan na Tagapagbautismo.  Nasa anyong pang-Hudyo ito, subalit Kristiyano ang sentimyento o damdaming isinasaad.

## Mga sanggunian
## Mga panlabas na link
*Benedictus, mula sa biblegateway.com
*Benedictus (Lucas 1:68-79), Ebanghelyo ni Lucas (*Luke*), mula sa Ang Dating Biblia (1905), adb.scripturetext.com
*Ang Awit ni Zacarias, Ang Magandang Balita ayon kay Lucas, mula sa angbiblia.net

 

Kaurian:Bibliya
Kaurian:Kristiyanismo
Kaurian:Hudaismo
Kaurian:Katolisismo
Kaurian:Mga awit
Kaurian:Bagong Tipan
Kleptomanya

Ang **kleptomanya** (Ingles: *kleptomania* o *cleptomania*; , *kleptein*, "magnakaw" + μανία, "manya" o "kabaliwan"  May ilang mga **kleptomanyak** na hindi namamalayang naisagawa nila ang pagnanakaw.

## Mga sanggunian
Kategorya:Sakit
Portero ng klab

[250px|thumb|Isang portero ng klab o taong "mananalbog" na nasa pintuan ng isang panggabing klab sa [San Francisco, California.]]

Ang **portero ng klab** o **bawnser** (mula sa Ingles na *bouncer*, literal 
na "[taong] **tagatalbog**", "[taong] **panalbog**", o "**mananalbog**"; tinatawag ding *doorman* o *security guard*) ay isang taong **bantay sa pinto** o **bantay pampintuan** at isang inpormal na tawag para sa guwardiyang pangseguridad  na nagpapalabas o nagtataboy ng magugulo o nanggugulong mga tao mula sa loob ng isang panggabing klab o ng isang konsiyerto.  Kabilang sa mga gawain ng ganitong portero ang magbigay ng seguridad, tiyakin ang legal na edad, at tanggihan ang pagpapasok sa establisamyento ng isang tao batay sa pamantayan ng pagkalasing o intoksikasyon, agresibong kaasalan, o iba pang mga pamantayan.  Kadalasang kailanganan ang mga mananalbog kung saan malaki ang bilang ng mga tao o kung saan maaaring magdulot ng away o sagutan ang pag-inom ng mga inuming nakalalasing.

## Mga sanggunian
Kategorya:Mga trabaho
Talang-gunita

Ang **talang-gunita** o **talang-alaala** (Ingles: *memoir*, /mem-war/, *memoirs* kung sa anyong maramihan) ay isang kalipunan ng pagsasalaysay o kuwento ng buhay na pinagdaanan o pag-ala-ala sa nakalipas o mga bagay na naalala, ngunit maaari ring tumukoy sa isang sanaysay o aklat hinggil sa isang paksang natatangi, at maging isang ulat ng pagpupulong ng isang pangkat o kapisanan.  Nagmula ang katawagan nito sa Ingles na *memoir* sa Pranses na *mémoire*, nagbuhat naman sa Lating *memoria* na nangangahulugang "ala-ala", "memorya", "reminisensya", "gunita", o "salamisim".  Bilang isang anyo o uri ng panitikan, bumubuo ito sa isang subklase o kabahaging klase ng autobiyograpiya, bagaman halos napagpapalitan ang 'talang-gunita' at 'autobiyograpiya' sa makabagong pananalita.  Pagsusulat na autobiyograpikal ang sa talang-gunita, ngunit hindi lahat ng mga pagsulat na pang-autobiyograpiko ay sumusunod sa pamantayan para sa isang talang-gunita.  Matatawag na **memorista** ang may-akda ng talang-gunita, batay sa Ingles na *memoirist*.

## Mga sanggunian
Kategorya:Panitikan
Kategorya:Autobiograpiya
Adiksiyon

[thumb|right|220px|Isang suliranin ang pagkakalulong sa [labis na pag-inom ng alak o anumang inuming nakalalasing.]]

Ang **adiksiyon** o **pagkakagumon**, na tinatawag ding **pagkasugapa** o **pagkakalulong**, ay ginagamit sa maraming mga diwa o mga konteskto upang ilarawan ang obsesyon, kompulsiyon, o labis na pagsandig o pagpapasailalim na sikolohikal, katulad ng: pagkakalulong sa bawal na gamot halimbawa na ang alkoholismo, pagkakalulong sa nikotina, suliraning pagsusugal, krimen, salapi, labis na pagtatrabaho, kompulsibong pagkain, adiksiyon sa kompyuter, pagkagumon sa larong bidyo, pagkahumaling sa pornograpiya, adiksiyon sa panonood ng telebisyon, at iba pang uri ng matinding pagkahaling, sobrang pagkahumaling, o labis na pagkahilig sa katulad na mga bagay.

Sa terminolohiyang medikal, isang neurobiyolohikong kagusutang kroniko ang **kalulungan**, **kagumunan**, **kasugapaan**, o **labis na kahumalingan**, na may mga dimensiyong henetiko, sikososyal, pampaligid, at nilalarawan ng isa sa mga sumusunod: ang patuloy na paggamit ng isang sustansiya sa kabila ng nakakapinsalang mga epekto nito, huminang kontrol o taban dahil sa paggamit ng gamot (ugaling mapilit o kaasalang kompulsibo), at preokupasyon o pagiging abala ng isipan sa paggamit ng gamot para sa mga layuning hindi para sa panggagamot o pagtanggap ng lunas, na sa madaling sabi ay ang paghahangad, paghahanap, at pangangailangan ng gamot.

## Tingnan din 
* Panunukso
* Pagkapirmi

## Mga sanggunian 
Kategorya:Adiksiyon
The Plain Truth

Ang ***The Plain Truth***, nangangahulugang "ang wagas na katotohanan" o "ang payak na katotohan", ay isang magasin mula sa Estados Unidos na inilunsad ni Herbert W. Armstrong, na tagapagtatag din ng mga programang pangradyo at pantelebisyong *Radio Church of God* (na naging *Worldwide Church of God* paglaon), ng *Ambassador College* at ng *The World Tomorrow*.  Sa kasalukuyan, inilalathala ang *The Plain Truth* ng *Plain Truth Ministries* na pinamumunuan ni Greg Albrecht at walang kaugnayan sa mga pangangaral na Armstongismo o Armstrongista at sa *Worldwide Church of God*.  Sinadyang panatilihin ng *Plain Truth Ministries* ang orihinal na pangalan ng magasin dahil kumakatawan ito sa pagkilala ng kasaysayan nito at ng repormang pangdoktrina nito.  Tumutuon ang bagong magasing *The Plain Truth* pagsusuri ng legalismong panrelihiyon.

## Mga kawing panlabas
**Plain Truth Ministries*, ptm.org

Kategorya:Mga magasing Kristiyano
Kategorya:Simbahan ng Diyos ni Herbert W. Armstrong
Herbert W. Armstrong

:*Huwag ikalito sa Britanikong si Herbert Rowse Armstrong.*

Si **Herbert W. Armstrong** (31 Hulyo 1892&nbsp;– 16 Enero 1986) ay isang Amerikanong tagapagtatag ng *Worldwide Church of God* (dating *Radio Church of God*) noong dekada ng 1930, pati na rin ang Dalubuhasaang Ambassador (na naging Pamantasang Ambassador) noong 1946. Isa rin siyang maagang tagapanimula ng ebanghelismo sa radyo at telebisyon, na orihinal na nagsasahimpapawid mula sa Lungsod ng Eugene, Oregon, Estados Unidos noong dekada ng 1930. Siya rin ang naglunsad ng Kristiyanong magasin na *The Plain Truth*. Sa kanyang apelyido hinango ang katagang Armstrongismo.

Kategorya:Mga Kristiyano
Kategorya:Mga ebanghelista
Kategorya:Mga Amerikano
Gadara

Ang '**Gadara** (Griyego: Γάδαρα Gádara) ay isang sinaunang siyudad na Helenistiko na matagal na kasapi ng ligang Decapolis. Ito ay matatagpuan sa Umm Qais s Irbid Governorate sa Jordan malapit sa hangganan ng Israel at Syria. Ito ay nasa isang bundokmstood on 378 metro (1,240 ft) sa itaas ng lebel ng dagat.Sa Ebanghelyo ni Mateo, ito ang lugar ng pagpapalayas ng Lehiyon (demonyo)  ni Hesus sa dalawang lalake na nilipat sa 2,000 baboy ngunit ayon sa Ebanghelyo ni Marcos ito ay nangyari sa Gerasenes at sa KJV ay sa Gergesenes.
Kategorya:Decapolis
Kategorya:Mga lugar sa Bagong Tipan
Batas Jones

Ang **Batas Jones** (Ingles: *Jones Law*, *Jones Act*) ay maaring tumukoy sa mga sumusunod:

*Ang **Batas Jones (1916)** 
*Ang **Jones-Shafroth Act** o **Jones Act (Puerto Rico)**
*Ang **Merchant Marine Act of 1920** 
*Ang **Increased Penalties Act of 1929**, na kilala bilang Jones-Stalker Act o Jones Act ng 1929
Armstrongismo

Ang **Armstrongismo** ay tumutukoy sa kalipunan ng mga pangaral at mga doktrina ng pangmakabagong panahong ebanghelistang si Herbert W. Armstrong.  Nabuo ang mga kalipunang ito habang gumaganap na pinuno ng *Worldwide Church of God* (WCG) si Armstrong, na itinuturo ni Armstrong at ng kanyang mga tagasunod na tinaguriang mga **Armstrongista** (*Armstrongite* sa Ingles, binibigkas na /arms-tro-ngayt/) bilang "ang muling naipanumbalik na tunay na ebanghelyo ng Bibliya, na ayon kay Armstrong ay ipinahayag sa kanya habang nagsasagawa siya ng pag-aaral ng ukol sa Bibliya.   Bagaman tumutukoy ang *Armstrongismo* o *Armstrongite* sa mga tagasunod ni Armstrong, mas ninanais ng mga taong pinangalanan ng ganito na tawagin sila bilang "mga kasapi ng "Pandaigdigang Simbahan ng Diyos" o ng "Simbahan ng Diyos".  Kabilang sa mga doktrina ng Armstongismo ang nagbuhat at matatagpuan sa mga sulatin ni Armstrong, katulad at partikular na ang *The Ambassador College Bible Correspondence Course*, ang *The Incredible Human Potential*, ang *The Wonderful World Tomorrow*, at ang *Mystery of the Ages*.

## Mga sanggunian
Kaurian:Ebanghelismo
Kaurian:Kristiyanismo
Lehiyon

Ang **lehiyon**, katumbas ng Ingles na *legion*, ay maaaring tumukoy sa:

*Lehiyon, isang demonyong tinatawag ding demonyong Geraseno. 
*Lehiyong Romano, pangkat ng mga Romanong kawal.
**Legion (DC Comics)*, isang kathang-isip na karakter ng DC Comics.
**Legion of Doom*, isang kathang-isip na pangkat ng mga kathang-isip na kaaway sa larangan ng komiks.
**Legion of Super Heroes (serye sa telebisyon)*, isang serye ng mga Amerikanong animasyon.
Porcio Festo

ng baryang *prutah* na ginawa ni Porcio Festo.*Sa kaliwa (harapan ng barya):*' Mga titik Griyegong NEP WNO C (Nero) sa loob ng koronang dahong nakatali sa ilalim na may isang X.*Kanan (likuran ng barya):* Mga titik Griyegong KAICAPOC (Caesar) at petsang LE (taon 5 = 58/59 A.D), tangkay ng palmera.]]

Si **Porcio Festo** o **Porcius Festus** ay ang prokurador ng Hudea mula bandang 58 hanggang 62 AD, na pumalit kay Antonius Felix.  Hindi nalalaman ang tumpak na panahon ng kanyang panunungkulan, ngunit bago ito sumapit ng taong 70. (seksiyon ng gusali) ng palasyo ni Agripa II.

Sa panahon ng kanyang pangangasiwa, ang hindi magandang pagtanggap ng mga Hudyo sa Roma ay pinatindi ng paksa ukol sa mga pribilehiyong sibiko.  Nagising ang mga damdaming na nagkaroon ng mahalagang bahagi sa malapit na kasunod na Digmaang Hudyo ng 66 AD.

Sa Bagong Tipan ng Bibliya, nagkaroon ng huling pagdinig na panghukuman sa harap ni Festo si Pablong Alagad, sa Aklat ng mga Gawa (*Mga Gawa 25:12*), sinikap ni Festo na amukiin si Pablo ng Tarsus na pumunta sa Herusalem para malitis; umapela si Pablo kay Emperador Nero.  Nagresulta ang paglapit na ito ni Pablo sa pagkakapalayas niya papuntang Roma noong panahon ng taglagas ng 58 AD (nasa *Mga Gawa 25-26*).

## Mga sanggunian
Festo, Porcio
Kategorya:Mga gobernador ng Judea
Kategorya:Mga sinaunang Romano
Kategorya:Mga prokurador ng Judea
Agripa

Ang **Agripa**, binabaybay sa Ingles bilang ***Agrippa***, ay maaaring tumukoy sa:

* Dalawang mga hari ng Romanong kliyenteng kaharian ng Hudea: 

* Agripa I, (10 BK–44 AD) apong lalaki ni Herodes ang Dakila. 
* Agripa II, (27–100 AD), anak na lalaki ni Agripa I.

## Mga sanggunian
Apostol (paglilinaw)

Ang **apostol** ay maaaring tumutukoy sa o kaugnay ng mga sumusunod:

*mga apostol ni Hesus.
*Sergio Apostol, isang politiko sa Pilipinas.
*Cecilio Apostol, isang makatang Pilipino.
*Trinidad Apostol, isang politiko sa Pilipinas. 
*Maria Lourdes Apostol, isang artista sa Pilipinas.
*Mga Gawa ng mga Alagad, isang aklat sa Bibliya.
Autismo

Ang **autismo** ay isang diperensiya o sakit ng pag-unlad sa utak at sistemang nerbiyos na inilalarawan ng kahirapan sa pakikisalamuha sa ibang tao at sa paulit-ulit na mga gawain o pag-aasal. Ito ang isa sa kinikilalang mga disorder sa autism spectrum (ASDs). Ang dalawang iba pa ang Asperger syndrome na nagkukulang sa pagkaantala ng pag-unlad na kognitibo at wika at ang pervasive developmental disorder, not otherwise specified (PDD-NOS) na nada-diagnose kapag ang buong hanay ng kriterya para sa austismo o Asperger syndrome ay hindi nasasapatan. Ang World Autism Awareness Day ay ipinagdiriwang taon-taon tuwing Abril 2.

## Sanhi
Ang Autismo ay may malakas na basehang henetiko bagaman ang henetika nito ay masalimuot at hindi maliwanag kung ang ASD ay mas maipapaliwanag ng mga bihirang mutasyon o mga bihirang kombinasyon ng mga karaniwang pagkakaibang henetiko. Ang maraming mga kandidatong gene ay natukoy na may maliit lamang na mga epektong maituturo sa anumang partikular na gene.  Ang malaking bilang ng mga indibidwal na may autismo na may mga miyembro sa kanilang pamilya na hindi apektado ay maaaring resulta mula sa mga bariasyong kopya bilang na mga kusang loob na pagbura o mga duplikasyon ng gene sa materyal na henetiko noong meiosis. Ang ilang mga linya ng ebidensiya ay nagtuturo sa hindi paggana ng synapse bilang sanhi ng autismo. Ang ilang mga bihirang mutasyon ay maaaring humantong sa autismo sa pamamagitan ng paggambala sa ilang mga landas ng synapse gaya ng sa cell adhesion. Ang mga pag-aaral ng pagpapalit ng gene sa mga daga ay nagmumungkahi na ang mga sintomas na autistiko ay malapit na nauugnay sa kalaunang mga hakbang ng pag-unlad na nakasalalay sa aktibidad ng mga synapse at sa mga nakasalalay sa aktibidad na mga pagbabago. Ang lahat na alam na mga teratogen na nagsasanhi ng mga depekto sa kapanganakan ng sanggol na nauugnay sa panganib ng autismo ay lumilitaw na umaasal sa unang walong linggo mula sa pertilisasyon bagaman ito ay hindi nagsasama ng posibilidad na ang autismo ay masisimulan o makakaapekto ng kalaunan, ito ay malakas na ebidensiya na autismo ay lumilitaw nang napakaaga sa pag-unlad ng tao.

## Mga sanggunian 
Kategorya:Mga diperensiya sa isipan at pag-aasal
Kategorya:Mga diperensiyang neurolohikal
Kategorya:Autism
Lehiyon (demonyo)

[thumb|250px|Ang paggagamot ni [Hesus sa lalaking Geraseno o Gadareno, na inaalihan ng dimonyong si Lehiyon.]]
 at Gerasa.]]
Sa Bagong Tipan ng Bibliya, ang **Lehiyon** ayon sa Ebanghelyo ni Marcos (*Marcos 5:1-20*) at Ebanghelyo ni Lucas ang pangalan ng demonyo na pinalayas ni Hesus mula sa isang lalake na nilipat ni Hesus sa 2,000 baboy na tumalon at nalunod sa Dagat ng Galilea. Ito ay nangyari sa **Gerasenes**(NRSV) o Gadarenes (KJV). Sa Ebanghelyo ni Mateo, ito ay mula sa dalawang lalake ngunit hindi pinangalanan at ang lugar ay binago sa **Gadarenes**. Sa mga pinakamatandang manuskritong Griyego ay mababasa ang Gerasenes. Ayon sa King James Version sa Mateo 8:28, ito ay nangyari sa **Gergesenes** na tumutugon sa modernong Kursi sa Dagat ng Galilea. Ang Gerasa ay 31 kilometro mula sa Dagat ng Galilea at ang Gadara ay 10 kilometro mula sa dagat ng Galilea o 2 oras sa paglalakad tungo sa Dagat ng Galilea.

Sa Bibliyang *Vulgata*, tinatawag ang *Gadareno* bilang **Geraseno** o isang mamamayan ng ng Gerasa.

Ang Legio X Fretensis ay isang lehiyon ng hukbong Imperyong Romano mula 41 BCE hanggang 410 CE na nangangahulugang "lehiyon ng dagat" na sangkot sa Unang Digmaang Hudyo-Romano(66-73 CE) sa pamumuno ni Vespasian. Ang emblem o simbolo ng lehiyong Romanong ito ay ang baboy upang hiyain ang mga Hudyo na isang hayop na karumal-dumal sa Hudaismo. Ayon kay Michael Willett Newheart, propesor ng wika ng Bagong Tipan sa  Howard University School of Divinity (2004), ang may-akda ng Ebanghelyo ni Marcos ay umaasa na ang demonyong Lehiyon ay maiuugnay ng mambabasa ng Marcos sa Lehiyon ng hukbong Romano. Ang intensiyon ng may-akda ng Marcos ay upang ipakita na si Hesus ay mas makapangyarihan sa mga hukbong Romano na sumakop sa Herusalem. 

Isang kilalang kuwento sa Lumang Tipan ng Bibliya ang hinggil sa mga Gadarenong pinalaya sa pang-aalipin ng mga demonyo na binansagang **dimonyong Geraseno**, **dimonyong Gadareno**, o ang dimonyong si **Lehiyon**, na nagpapahiwatig na "marami" ang bilang ng mga dimonyo sa kuwentong ito.
## Tignan din
*Legio X Fretensis
*Hesus
## Mga sanggunian 
Kategorya:Mga tauhan sa Bagong Tipan
Kategorya:Demonyo
Big Brother

Ang ***big brother***, literal na "malaking kapatid na lalaki", ay isang pariralang Ingles na maaaring tumukoy sa:

*Nakatatandang kapatid na lalaki.

## Mga palabas pantelebisyon
**Big Brother (serye sa telebisyon)*
**Pinoy Big Brother*, bersiyon ng *Big Brother* sa Pilipinas
***Talaan ng mga kalahok sa Pinoy Big Brother*
**Regular seasons:
****Pinoy Big Brother (season 1)*, 2005
****Pinoy Big Brother (season 2)*, 2007
****Pinoy Big Brother: Double Up* (season 3), 2009-10
****Pinoy Big Brother: Unlimited* (season 4), 2011-12
****Pinoy Big Brother: All In* (season 5), 2014
****Pinoy Big Brother: 737* (season 6), 2015
****Pinoy Big Brother: Lucky 7* (season 7), 2016-17
****Pinoy Big Brother: Otso* (season 8), 2018-19
****Pinoy Big Brother: Connect* (season 9), 2020-21
**Celebrity seasons:
****Pinoy Big Brother: Celebrity Edition 1*, 2006
****Pinoy Big Brother: Celebrity Edition 2*, 2007-08
**Teen seasons:
****Pinoy Big Brother: Teen Edition 1*, 2006
****Pinoy Big Brother: Teen Edition Plus* (season 2), 2008
****Pinoy Big Brother: Teen Clash 2010* (season 3), 2010
****Pinoy Big Brother: Teen Edition 4*, 2012
Shamaine Buencamino

Si **Shamaine Centenera-Buencamino** ay isa sa mga dakilang mantatanghal para sa entablado.

Ngayong darating na Nobyembre hanggang Disyembre, sa taong dalawang libo't siyam (2009), makikita muli natin ang kaniyang kahusayan sa entablado bilang si REYNA ELIZABETH para sa dulang MARIA STUART ni Friedrich Von Schiller, salin sa Inggles ni Theodore H. Lustig, at sa direksiyon ng Nagtatag na Punong Makasining ng Dulaang UP na si Prof. Emeritus Tony Mabesa. Ito ang kaunaunahang pagkakataon na matatanghal ang dulang MARIA STUART para sa kapwa nating mga Pilipino. Itaguyod natin ang sining ng pagtatanghal.

Kategorya:Mga Pilipino
Digmaang Sibil ng Tsina

Ang **Digmaang Sibil ng Tsina** ay isang digmaang sibil sa Tsina sa pagitan ng mga Nasyonalistang tapat sa Kuomintang,

ang partidong namumuno sa Republika ng Tsina at ng mga komunista ng Partido Komunista ng Tsina (CPC).

Nagsimula ang digmaan noong 1 Agosto 1927 at natapos noong 1 Mayo 1950. Nagresulta ang digmaan sa pagkabuo ng dalawang *de facto* na bansa, ang Republika ng Tsina sa Taiwan at ang Republikang Bayan ng Tsina sa mainland. Pareho nilang inaangkin na sila ang lehetimong pamahalaan ng Tsina.

Sandaling nahinto ang digmaan noong 1937, nang binuo nila ang Second United Front para pigilan ang pananakop ng Hapon sa Tsina. Nagpatuloy ang digmaan noong 31 Marso 1946 hanggang Mayo 1950, nang tuluyang natalo ang mga Nasyonalista laban sa mga Komunista.

Hanggang ngayon, wala paring armistice o tratadong pangkapayapaan ang nilagdaan kaya mayroon paring mga debate na nagaganap sa kung kailan natapos ang digmaan. Ang mainit na tunggalian ng PRC at ROC ang isa sa mga dahilan kung bakit malamig pa rin ang relasyon ng dalawang bansa. Aktibong inaangkin ng PRC ang Taiwan bilang bahagi ng kanilang teritoryo at binantaan pa nila ang ROC ng pananakop kapag sila ay opisyal na magdeklara ng kasarinlan sa pamamagitan ng pagpalit ng pangalan bilang "Republika ng Taiwan". Sa ngayon, nagaganap ang tunggalian sa larangan ng politika at ekonomiya.

## Mga dahilan ng pagkapanalo ng mga Komunista 
Ayon kay Odd Arne Westad, isang historyador, nanalo ang mga komunista sa digmaang sibil dahil kaunti lang ang nagawa nilang mga pagkakamali sa giyera kaysa kay Chiang Kai-shek. Dahil hinangad ni Chiang ang isang sentralisadong pamahalaan, maraming mga sektor ng lipunan ang nagalit sa kanya. Humina rin ang kanyang partido sa digmaan laban sa mga Hapones. Samantala, hinikayat ng mga komunista ang iba't ibang grupo, kagaya ng mga mangagawa na sumanib sa kanila.

Sinulat ni Chiang sa kanyang diary noong Hunyo 1948 na nabigo ang KMT hindi dahil sa mga kalaban sa labas kundi dahil sa mga problema sa kanyang partido.

Ang pagsuporta ng Amerika sa nasyonalista ay nahinto dahil sa pagkabigo ng Marshall Mission at ang labis na korapsyon sa KMT.

Lumakas ang suporta ng mga magsasaka sa mga komunista nang sila'y pinangakuan na ibibigay sa kanila ang mga lupa ng kanilang mga landlord.

Pagkatapos sumuko ng bansang Hapon noong Ikalawang Digmaang Pandaigdig, ibinigay ng mga Soviets ang mga nadakip na armas ng mga Hapones sa CPC at pinayagang kontrolin ang teritryo ng Manchuria. Marami ang naniwala na pinayagan ng Amerika at UK ang Unyong Sobyet na gawin ito dahil gusto nilang maimpluwensyahan ang resulta ng digmaang sibil.

Sa digmaang sibil pagkatapos ng 1945, bumagsak ang ekonomiy ng mga teritoryong hawak ng ROC dahil sa labis na pagtaas ng presyo ng mga bilihin. Nag-devaluate ang Gold Yuan noong 1948 na nagresulta sa pagkawala ng suporta ng mga taong nasa middle class sa pamahalaan ng ROC. Samantala, ipinagpatuloy ng mga komunista ang reporma sa lupa sa tulong ng mga tao sa probinsya.

Kategorya:Kasaysayan ng Tsina
Talinghaga ng Masamang Damo

Ang **Talinghaga ng Masamang Damo** o **Talinhaga Tungkol sa mga Damo sa Triguhan**

Ayon pa rin kay Abriol, ang "mapanirang damo" o "masamang damo" na tinutukoy sa talinghagang ito ay ang halamang tinatawag na "zizania", na nasa Ebanghelyo ni Mateo (*Mateo 13:25*).  Maaaring isa ang "zizania" sa mga sumusunod na mga halamang ito: ang tare (*ryegrass* sa Ingles), ang darnel (*Lolium temulentum*), o ang *Vicia sativa* (*vetch* sa Ingles).  Maaaring ang darnel ang nilalarawan sa Bibliya sapagkat, ayon sa paglalarawan ni Abriol, kamukha ng trigo ang *zizania* na mapula ang bulaklak at maitim ang bunga, na siyang mga katangian ng *L. temulentum*. 

## Mga sanggunian
Kaurian:Bagong Tipan
Kaurian:Talinghaga
Drakma

Ang **drakma**, *drachma* sa Ingles, ay maaaring tumukoy sa mga sumusunod:

*Drakma (salapi), ang pera sa Gresya.
*Drakma (yunit), yunit ng timbang; isang dram.
Drakmang Griyego

Ang **drakma** (Ingles: *drachma*) ay ang pangalan ng salapi o pera sa Gresya.  Katumbas ito ng 100 lepta.  Sa Ebanghelyo ni Mateo (*Mateo 17:24*) ng Bagong Tipan ng Bibliya, ang ***dirakma*** ay nangangahulugang **dalawang drakma**, na sinaunang perang katimbang ng 6 na mga gramong ginto.  Ang "buwis sa templo" ay umabot sa dalawang drakma.

## Mga sanggunian
Kaurian:Gresya
Kaurian:Sinaunang Gresya
Kaurian:Salapi
Kaurian:Pera
Kaurian:Pananalapi
Kaurian:Bagong Tipan
Denaryo

:*Huwag itong ikalito mula sa perang dinar.*

Ang **denaryo** (Ingles: *denarius* kung isahan, *denarii* kapag maramihan) ay ang pangalan ng salaping pilak ng Sinaunang mga Romano.  Mayroon itong halagang katumbas ng humigit kumulang sa isang piso.

## Mga sanggunian
Kategorya:Pera
Kategorya:Salapi
Kategorya:Sinaunang Roma
Kategorya:Pananalapi
Kagandahan

thumb|right|250px|*"Ang kagandahan ay nasa mata ng tumitingin."*

Ang **ganda** Sa diwa nitong pinakamarubdob, maaaring magbunga ang kagandahan ng isang kapuna-punang karanasan ng positibong maingat na paglilimi hinggil sa kahulugan ng pansariling pag-iral.  Ang paksa ng kagandahan ay anumang bagay na nag-aalingawngaw ng kahulugang pansarili.

Kasingkahulugan ang salitang *kagandahan* ng **maganda**, **kariktan**; maaari ring katumbas ng **inam**, **igi**, **kaigihan**, **bentahe**, **kalamangan**, at **aya**.  Partikular na nangangahulugan ang *alindog* ng **matinding kagandahan** o **napakaganda**, na katumbas din ng mga salitang **dikit**  Bukod sa *kagandahan*, maaari ring tumukoy ang *alindog* sa karinyo, lambing, kalinga, bait, o kaya sa papuring paimbabaw o tuya.

## Tingnan din 
* Kaaya-ayang pangangatawan
* Kosmetiko
* Kahalayan

## Mga sanggunian
Kategorya:Sining
Kategorya:Kultura
*
Kategorya:Sikolohiya
Kategorya:Sosyolohiya
Kategorya:Lipunan
Zizania

Ang **Zizania** ay maaaring tumukoy sa:

**Zizania*, isang ligaw na palay na katutubo sa Hilagang Amerika.
*USS *Zizania*, isang maliit na barkong naglilingkod para sa isang mas malaking barko, na nagsilbi para sa Hukbong Dagat ng Estados Unidos mula 1917 hanggang 1919.
**Mapanirang damo*, isang halamang kahawig ng trigo na binanggit sa *Talinghaga ng Tare* o *Talinhaga Tungkol sa mga Damo sa Triguhan* na nasa Ebanghelyo ni Mateo (*Mateo 13:25*), na maaaring isa sa mga sumusunod na mga halamang tinatawag na "zizania":
:*Tare (*ryegrass* sa Ingles).
:*Darnel (*Lolium temulentum*)
:**Vicia sativa* (*vetch* sa Ingles).  Maaaring ito ang nilalarawan sa Bibliya sapagkat, ayon sa paliwanag ni Jose C. Abriol, isang paring tagapagsalin ng Bibliyang Tagalog,  kamukha ng trigo ang *zizania* na mapula ang bulaklak at maitim ang bunga.

## Mga sanggunian
Masamang damo

Ang **masamang damo**, tinatawag ding **damong pansira**o **mapanirang damo**, ay maaaring tumukoy sa:

*Halamang kahawig ng trigo na binanggit sa Talinghaga ng Tare na nasa Ebanghelyo ni Mateo (*Mateo 13:25*), na maaaring isa sa mga sumusunod na mga halamang tinatawag na "zizania":
:*Tare (*ryegrass* sa Ingles).
:*Darnel (*Lolium temulentum*)
:**Vicia sativa* (*vetch* sa Ingles).

Gumagamit ang mga hardinero ng mga tool tulad ng  upang mapupuksa ang mga damo sa kanilang hardin.

## Mga sanggunian
Mariolohiya

Ang **Mariolohiya** ay ang teolohikong pag-aaral tungkol kay Maria, ang nanay ni Hesus. Ang Mariolohiya ng Kristiyanismo ay naglalayong ikunekta ang Bibliya, tradisyon at, ang mga aral ng Simbahan Kristiyano sa kay Maria.

*
Beelzebub

Ang **Beelzebub** ay isang katawagan o pangalan para sa isang diyos ng Mga Filisteo. Inihahalintulad ng mga Hudyo ang diyos na ito sa pinakamasama sa lahat ng mga demonyo. Ayon sa 2 Hari 1:2–3, 6, 16), si Ba'al-zəbûb ang Diyos na sinasamba ng mga Filisteo. Ang pamagat na Ba'al sa relihiyong Ugaritiko ay nangangahulugang "Panginoon".  Sa Bagong Tipan, si Beelzebub ay ang Diablo, ang "prinsipe ng mga demonyo". Ayon sa iskolar na si Thomas Kelly Cheyne, ito ay korupsiyon ng ''Ba'al-zəbûl'', "Ang Panginoon ng Mataas na Lugar(Langit)".

## Mga sanggunian 
Kategorya:Mga diyos
Kategorya:Demonyo
Kategorya:Satanas
Jairo

Ayon kay Jose C. Abriol, ang pinunong tinutukoy sa Ebanghelyo ni Mateo (*Mateo 9:18*) ng Bagong Tipan ng Bibliya ay isang pinuno ng sinagogang nagngangalang **Jairo** (Hebreo: **יאיר**, ''Ya'ir'', nangangahulugang "pinagliwanag ng Diyos") Sa Lumang Tipan, mayroon ding isang lalaking tinatawag na Jairo (o **Jair**) na nagmula sa Gilead (Tribo ni Manases), silangan ng Ilog ng Hordan, na nagsilbing hukom ng Israel sa loob ng dalawampu't dalawang mga taon, pagkaraan ng kamatayan ni Tola.  Nasa Gilead ang kanyang mana, sa pamamagitan ng guhit ng kalahian ni Machir, ang anak na lalaki ni Manases.  Anak na lalaki si Jairo ni Segub, ang anak na lalaki ni Hezron ang Hudyo sa pamamagitan ng anak na babae ni Machir (*1 Mga Kronikulo 2*). Ayon sa Aklat ng mga Hukom (*Mga Hukom 10:3-5*), nagkaroon ng tatlumpung mga lalaking anak si Jairo, na sumakay sa tatlumpung mga asno, at may tatlong mga "lungsod" sa Gilead na nakilala bilang *Havoth-Jair*.  Lumilitaw lamang ang salitang *chawwoth* ('mga kampong kubol') sa ganitong diwa (*Mga Bilang 32:41*; *Deuteronomio 3:14*; *Mga Hukom* 10:4), at isang pamanang salitang nananatili mula maagang yugtong nomadiko ng kulturang Hebreo.  Iminumungkahi ni W. Ewing na maaaring kaugma ng Kamon ang Kamun na kinuha ng haring Seleucida na si Antiochus III, sa kanyang pagmamartsa mula sa Pella papunta sa Gephrun (*Polybius Aklat V.70:12*).  Namatay si Jairo ng Lumang Tipan at inilibing sa Kamon.

Kabilang sa mga paghango sa pangalang ito ang **Yair**, **Yahir**, at '''Ya'ir'''

## Mga sanggunian 
Kategorya:Mga tauhan sa Bagong Tipan
Kategorya:Mga pinuno
Karikitan

Ang **karikitan** ay isang uri ng pang-akit na madalas na nakabatay sa pagkabata. Ipinakilala ni Lorenz ang dalumat ng **baby schema** (*Kindchenschema*), na isang hanay ng pangmuka at pangkatawang katangian na napagmumukang “marikit” ang isang nilalang at napapabisa ang talab sa iba na alagaan ito. Maaring maturing na marikit ang mga tao pati narin ang mga bagay na kinikilalang kaakit-akit o kaaya-aya.

## Katangian ng bata
Sinabi ni Doug Jones, na isang dumadalaw na dalubhasa ng agham-pantao sa Pamantasan ng Cornell, na ang laki ng mga bahagi ng muka ay nagpapalit ng laki sa paggulang dahil sa pagbabago sa matigas na himaymay at malambot na himaymay, at sinabi rin ni Jones na itong mga "pagbabagong nakabatay sa gulang" ay nagdudulot sa mga batang hayop na magkaroon ng natatanging marikit na itsura na may lalong maliit na nguso, lalong mataas na noo, at lalong malaking mga mata kung ihahambing sa matatanda. Sa matitigas na himaymay, sinabi ni Jones na lumalago nang madalas ang itaas na bungo ng mga bata subalit, ang mga buto ng ilong at ibang bahagi ng bungo na sangkot sa pagnguya ay nakakarating lamang sa buong paglago sa dulo ng pagtanda. Sa malalambot na himaymay, sinabi ni Jones na patuloy na lumalago ang makunat na himaymay ng tainga at ilong sa kabuuan ng buhay ng isang tao. Simula sa gulang na 25, bumababa ang kilay galing sa pagkalagak sa itaas ng supraorbital rim patungo sa ibaba nito. Ang "pahalang na aspeto ng kilay" ay lumalaglag sa paggulang, na ginagawang lalong maliit ang pagkakita sa mga mata, at ang pulang bahagi ng labi ay lumiliit sa pagtanda dahil sa paglaho ng mga nag-uugnay na himaymay.

Natagpuan ng isang pananaliksik na ang mga muka ng "kaakit-akit" na batang Hilagang Italyanong Caucasian ay may "katangian ng pagkasanggol" tulad ng “malaking noo," “maliit na panga," "isang malaki at malawak na maxilla," lalong malawak na mukha, isang patag na muka, at lalong malaking "anteroposterior" na pangmukang panig, kung ihahambing sa Hilagang Italyanong Caucasian na mga bata na pinagbatayan.

## Mga sanggunian
Kategorya:Etolohiya
Kategorya:Anyo ng tao
Kategorya:Estetika
Kategorya:Biyolohiyang paglilinang
Lampungan

thumb|right|Dalawang pusang nagliligawan.
thumb|Dalawang pusang nagtatalik pagkaraan ng lampungan.
thumb|right|Isang palabas na nagpapakita ng naglalampungang mga pusa.

Ang **lampungan**, **lampong**, o **paglalampong** ay ang katawagan sa mabangis at maingay na pagliligawan ng mga pusa.  Katangian ng ganitong ligawan ng mga pusa ang pagkakaroon ng "naninibugho", "nananaghili", o "nagseselos" na mga pananaghoy, pag-alulong, o pag-atungal.

## Mga sanggunian
Kaurian:Pag-ibig
Kaurian:Seksuwalidad
Kaurian:Pusa
Kaurian:Biyolohiya
Kaurian:Pagtatalik
Lambing

[thumb|250px|Ang dibuhong *Ang Paglalambing ng Bata*, pinamagatang ''The Child's Caress* sa Ingles, na ipininta ni [Mary Cassatt, sirka 1890.]]

Ang **lambing**, **maglambing**, o **paglalambing** (Ingles: *caress*) ay maaaring tumukoy sa pagpapakita ng himanting, pagkawili, pagmamahal, pagkagusto, pagkakakursunada, o pagkahilig, pagkandili, pagsasaalang-alang, sa tao, hayop, at iba pang katulad na mga bagay.  Isang halimbawa ng pangungusap na nagpapakahulugan ng diwang ito ang "*Maglambing ka naman ng konti sa iyong kasintahan.*"  Katumbas ang *lambing* ng mga salitang **kalinga**, **kumalinga**, **alindog**, **umalindog**, **palayawin** (may kaugnayan sa palayaw), **alintana**, **karinyo**, **gamlang**  May kaugnayan din ito sa iba pang mga salitang may kaugnayan sa pisikal (ginagamitan ng katawan o bahagi ng katawan) na paglalambing katulad ng *haplos*, *hagod*, *himas*, *lamyos*, *halik*, *yakap*, at *yapos''.
 
## Tingnan din
*Pagkupkop
*Panliligaw

## Mga sanggunian
Kaurian:Pag-ibig
Herodiano

Ang **Herodiano** ay maaaring tumukoy sa mga sumusunod:

*Kay Herodiano o Herodianus ng Sirya (sirka 170–240), isang Romanong manlilingkod na sibil.
*Sa Dinastiyang Herodiano o ang Dinastiya ng mga Herodes.
*Sa Herodiano, isang lapian ng mga kapanalig ng Dinastiya ng mga Herodes o Dinastiyang Herodiano.

## Mga sanggunian
Kopa

Ang **kopa** ay isang uri ng lalagyan ng inumin.  Batay sa Bibliya, sagisag ang kopa ng paghihirap at sakit na dinanas ni Hesukristo.  

Maaari itong tumukoy sa mga sumusunod:

*Tasa
*Tason
*Sulyaw
*Sibol, kopang gawa sa kawayan
*Kopita
*Puswelo
*Singgalong, kopang gawa rin kawayan)
*Tagayan
*Lumbo
*Sartin
*Butas sa golp
*Tropeo kahugis ng kopa
*Hugis-kopa

## Mga sanggunian
Zacarias (paglilinaw)

Ang **Zacarias**, may bersyon sa Ingles na *Zachary* at *Zechariah*, ay maaaring tumukoy sa:

*Papa Zacarias, isang Papa ng Simbahang Katoliko.
*Zacarias, isang propeta.
*Aklat ni Zacarias, isang aklat na isinulat ni Propeta Zacarias, na nasa Lumang Tipan ng Bibliya. 
*Awit ni Zacarias, tinatawag ding Benedictus. 
*Zacarias na anak ni Baraquias.
*Zacarias na anak ni Joyada.
*Zachary Taylor, dating pangulo ng Estados Unidos.
*Zachary Efron, isang aktor at mang-aawit mula sa Estados Unidos.
 
## Mga sanggunian
Templo sa Herusalem

Ang **Templo sa Herusalem** o **Banal na Templo** (pangalang Hebreo: בית המקדש, *Bet haMikdash*, "Ang Banal na Bahay"), ay tumutukoy sa sunud-sunod o serye ng mga kayariang nasa ibabaw ng Bundok ng Templo (*Har haBayit*) sa loob ng Lumang Lungsod ng Herusalem. Batay sa kasaysayan, dalawang mga templo ang naitayo sa lokasyong ito, at ang templo sa hinaharap na nakalarawan sa eskatolohiyang Hudyo, ang Templo ni Solomon at Ikalawang Templo sa Herusalem(Templo ni Herodes).  Ayon sa klasikong paniniwalang Hudyo, ang Templo (o ang Templong Bundok ang gumaganap bilang sumasagisag na "bangkitong patungan ng paa" ng pag-iral o presensiya ng Diyos (Ebreo: שכינה, *shekhina*) sa mundong pisikal.

[thumb|left|300px|[Arko ni Tito na pagbibigay pugay sa pagwawagi ng mga Romano laban sa mga Hudyo at pagkawasak ng Herusalem at  Templo sa Herusalem noong 70 CE. Makikita ang mga bagay na kinuha ng mga Romano mula sa templo kabilang ang Menorah.]]

 sa Beit Hatfutsot: Museum of the Jewish People in Tel Aviv.]]

## Mga serbisyong pansakripisyo 
Sa Tanakh, sinabi ng Diyos sa mga Israelitang ipagtayo siya ng mga ito ng isang templo at doon Siya sambahin ng mga ito, sapagkat ito ang pook kung saan inaalay ng mga pari ang mga sakripisyo para sa Kaniya. Sa Bagong Tipan ng Bibliya ng Kristyanismo, ipinaliwanag na hindi isang gusali ang "bagong templo"; sa halip, ang mismong mga tao ang pinaka-Templo ng Diyos sapagkat nabubuhay sa loob ng mga tao ang Espiritu Santo ng Diyos. Ngayong wala na ang Templo sa Herusalen, sanhi ng pagwasak nito ng mga Romano, sa Hudaismo ang mga sakripisyo ay napalitan na ng mga dasal—na maaaring ialay saaanman at ninuman.
## Tingnan din
*Templo ni Solomon
*Ikalawang Templo sa Herusalem
*Arko ni Tito
*Unang Digmaang Hudyo-Romano
## Mga sanggunian 
Kategorya:Kosmolohiyang Kristiyano
Kategorya:Eskatolohiyang Kristiyano
Kategorya:Kasaysayan ng mga Hudyo
Kategorya:Teolohiyang Hudyo
Kategorya:Mga templo sa Herusalem
Kategorya:Hudaismo
Kategorya:Bibliya
News on Q

Ang ***News on Q*** ay ang punong barko newscast gabi ng Q network sa Pilipinas.  Ito ay ginawa sa pamamagitan ng GMA Network sa pamamagitan ng GMA News and Public Affairs. Ang newscast ay iniduong sa pamamagitan ni Connie Sison (pumalit kay Rhea Santos noong 21 Abril 2010) at Ivan Mayrina.

Inilunsad ito noong 11 Nobyembre 2005, ito ay inere nang 9:30 (PH) sa lahat ng estasyon ng Q sa bansa.

Sa 5 Marso 2007, sa linya kasama ang rebranding ang network, News sa mga daluyan ng Q 'shifted mula sa mga karaniwang Filipino sa Ingles.

Sa 19 Mayo 2008, ekonomista Winnie Monsod naging nito pinakabagong segment reporter sa mga isyu ng bansa, tuwing Lunes.

Sa 11 Agosto 2008, kasama ng Balitanghali, 24 Oras at Saksi, ito ay repackaged gamit ang isang bagong tema, ang mga bagong set, ang mga bagong OBB, at isang bagong hitsura.

Sa 5 Enero 2009, mula sa mga dati ng 30 minuto, runtime ay pinalitan sa 45 minuto.

Sa 5 Abril 2010, binabalikan ang Ingles sa Filipino matapos ang 3 taon at pinalitan naman ang 1 oras.

Sa 28 Pebrero 2011, ipinapalit ang News on Q sa makabagong State of the Nation with Jessica Soho sa panibagong himpilan na GMA News TV.

## Mga segmento
* Techtrends
* Analysis ni Winnie Monsod (Lunes)
* Money's Worth
* Parting Shot
* Worldlink
* Sports Action
* Quick Stats
* Quick News
* Silip Showbiz (dating Stars on Q)

## Tingnan
*GMA News and Public Affairs

Kategorya:Balita
Kategorya:GMA News and Public Affairs
Kategorya:Mga seryeng pantelebisyon mula sa Pilipinas
Hilagang Daang Hari, Taguig

Ang Barangay **North Daang Hari** (PSGC: 137607023) ay isa sa dalawampu't walong barangay ng Lungsod ng Taguig sa Kalakhang Maynila sa Pilipinas.

## Kasaysayan
Ang Barangay na ito ay dating bahagi ng Barangay Bagong Tanyag. Ganap itong nahiwalay bilang isang barangay noong ika-28 ng Disyembre taong 2008. Nangyari ito nang magtagumpay ang plebisito sa bisa ng mga Ordinansa ng Lungsod bilang 24-27, 57-61, 67-69, at 78 serye ng 2008.

## Tingnan rin
*Barangay Bagong Tanyag
*Lungsod ng Taguig
Ang kauna-unahang kapitan ng Barangay North Daang Hari ay si Hon. Arthur E. Flores. Isa sa mga nagsipag at nagtaguyod ng kaunlaran, kaayusan at katahimikan ng Barangay. Mula noon nakatanggap ang naturang Barangay ng Most Child Friendly Barangay na ginawad ng masipag na Mayor Freddie Tinga, at magmula noon sinikap nitong pag ibayushin pa ang nasimulang tungkulin kasama ng kanyang mga Kagawad at Sangguniang Kabataan at ng iba bang mga kawani nito.

## Mga Sanggunian
Kaurian:Barangay
Kaurian:Lungsod ng Taguig
Si Lorenzo Fortuno Ang Kasalukuyang Kapitan Ng Barangay North Daang Hari Sa Ilalim Ni Mayor Lani Cayetano.
Subteraneo ng Londres

Ang **Subteraneo ng Londres** (Ingles: *London Ungerground*) o **Metro ng Londres** ay isang sistemang mabilis na transito na naglilingkod sa isang napakalaking bahagi ng Kalakhang Londres at ng  katabing mga lugar ng Essex, Hertfordshire, at Buckinghamshire sa Nagkakaisang Kaharian. Ang unang bahagi ay ibinukas noong 1863 at ito ang kauna-unahang sistemang pangtren sa ilalim ng lupa sa buong mundo  at simula noong 1890, ito rin ang kauna-unahang magpagana ng mga tren na pinapagana ng dagitab. Ito ay kadalasang itinatawag bilang "ang Subteraneo" o ang "Tubo"-na humahango sa hugis ng mga deep-bore na lagusan ng sistema sa kabila ng pagkakaroon ng 55% ng hugnayang sistema ay nasa ibabaw ng lupa.

Ang naunang mga linya o daanan ng pangkasalukuyang Subterraneo ng Londres ay itinayo ng mga ilang mga pribadong kompanya. Bukod sa mga pangunahing linya ng riles, ang mga ito ay naging bahagi ng isang pinagsama-samang sistema ng paglalakbay noong 1933 nang ang London Passenger Transport Board (LPTB) o *London Transport* ay naitatag. Ang network sa ilalim ng lupa ay naging iisang kinatawan noong 1985 nang ang Pamahalaan ng Nagkakaisang Kaharian ay tinatag ang London Ungerground Limited (LUL). Simula 2003, ang LUL, sa kabuuan ay naging bahagi ng Transport for London (TfL), ang kinatawanang kompanya na may pananagutan sa karamihan ng mga pananaw at aspeto ng pamamaraan ng paglalakbay sa Kalakhang Londres na pinatatakbo ng isang kinatawan at isang komisyoner na hinirang ng Alkalde ng Kalakhang na Londres.

Ang Subterraneo ay may 270 na estasyon Ito rin ay ang may pinakamaraming mga estasyon. Noong 2007, mahigit sa isang bilyong pantaong panlalakbay ay naitala. Ito ay ang ikatlong pinaka-abalang sistemang metro sa Europa matapos ang Paris at Moscow.

Ang mapa ng tubo na may sematkong paglalayag na hindi heograpikal at colour-coded na mga linya ay isinasalang-alang bilang isang klasikong disenyo at marami ring mga mapang panlakbay ay nahikayat ng ganitong pamamaraan.

## Mga sanggunian 
Kategorya:Transportasyon
Kategorya:London
Kategorya:United Kingdom
Hampas

Ang **hampas** o **paghampas** ay ang **pagtama** ng isang bagay sa isa pang bagay.  Maaari rin itong mangahulugang pagsapol sa isang bagay, isang tao,

Katumbas, kaugnay, o katulad ang *hampas* ng mga salitang **hilbana**, **bugbog**, **hagupit**, **tibok**, **kutog**, **hihip**, **tama**, **palo**, suntok, parusa, at **dagok**.

## Tingnan din
*Buntal

## Mga sanggunian
Kaurian:Galaw
Kaurian:Parusa
Kaurian:Bagong Tipan
Kaurian:Sinaunang Roma
Punch

Ang ***punch*** ay isang salitang Ingles na maaaring tumukoy sa:

*Buntal
*Suntok
*Hampas
*Bagay na pambutas, pang-ulos, pangduro, o pansundot:
:*Katulad ng aparatong pambutas
*Pangangamao, gawaing seksuwal

## Mga sanggunian
Tama

Ang **tama** ay maaaring tumukoy sa:

*Tumpak, totoo, o tunay
*Hampas
*Tama, Tokyo, pook sa bansang Hapon.

## Tingnan din
* Katotohanan
Palo

Ang **palo** ay maaaring tumukoy sa:

*Hampas
*Palo, Leyte, isang bayan lalawigan ng Leyte, Pilipinas. 
*Palosebo, isang laro ng mga Pilipino.
*Palo Alto, California, isang lungsod sa California, Estados Unidos.
*Cogon, Palo, Leyte, isang barangay ng Palo, Leyte. 
*Silangang Palo Alto, California, isang lungsod sa California, Estados Unidos.
Slam

Ang ***slam***, binibigkas na /is-lam/, ay maaaring tumukoy sa:

*Hampas
**Slam Dunk*, isang serye sa komiks na Hapones.

## Tingnan din
*Islam
Laro bago magtalik

thumb|Paglalaro ng magkasinthan bago magtalik.

Sa pantaong kaasalang seksuwal, ang **laro bago magtalik** o **romansa bago magtalik** (Ingles: *foreplay*, literal na "paunang laro" bago maganap ang aktuwal na pagtatalik) ay isang pangkat ng matalik na sikolohikal at pisikal o pangkatawang mga galaw sa pagitan ng dalawa o mahigit pang bilang ng mga tao na sinasadya upang makalikha at makapagpataas ng pagkaantig o pagkagising na seksuwal.  Maaaring kasangkutan ang laro bago ang ganap na pagtatalik ng sari-saring mga kilos o gawain, katulad ng pagdila ng pusod, paghipo, pagyakap, pag-uusap, at pagtukso (sa ganitong kaso, maaaring kabilangan ang panunukso ng mga paraan ng pagkapuno, tulad ng seksuwal na pagtangging nakahahalay).  Itinuturing na laro bago magtalik ang lahat ng uri ng pampagising sa damdaming seksuwal, katulad ng kinakamay o ginagamitan ng bibig na pamumukaw sa mga sonang erotiko.  Maaari ring ituring na romansa bago magtalik ang mga gawaing seksuwal na pagganap ng papel, petisismong seksuwal, at pati na pang-aalipin at  pagdisiplina, pamamayani at pangangayupapa, sadismo at masokismo, bagaman maaari rin silang kinasasamahan o kinasasabayan na ng pagtatalik at hindi lamang nauuna sa aktuwal na pagtatalik. 

## Tingnan din
*Laro ng pag-ibig

## Mga sanggunian
Kaurian:Pagtatalik
Kaurian:Seksuwalidad
Luslos

Ang **luslos**, **us-os**, o **luyloy** (Ingles: hernia) ay ang pag-usli, pag-ungos, o pagsungaw ng isang organo o dingding na pangkalamnan ng isang organo sa pamamagitan ng pagdaan sa uka o butas na karaniwang naglalaman nito. Nagaganap ang *luslos na hiatal* kapag umuus-os ang sikmura pataas at papasok sa mediastinum sa pamamagitan ng pagdaan sa awang ng esopago sa loob ng bamban.

## Mga sanggunian 
Kategorya:Sakit
Kategorya:Siruhiya
White House

Ang **White House** (literal na "Bahay na Puti") ay ang tirahang opisyal ng Pangulo ng Estados Unidos. Matatagpuan ito sa Washington, D.C.. Dito naninirahan ang mag-anak ng punong ehekutibo ng bansa at kung saan din matatapuan ang tanggapan ng Pangulo at Pangalawang Pangulo ng Estados Unidos. Kapag nahalal ang isang bagong pangulo, nililisan ng dating pangulo ang kabahayan. Dito rin tumutulong sa pamamahala ng bansa ang pangulo. Tinatawag itong White House dahil sa kulay nitong puti.

## Mga sanggunian 
Kategorya:Mga gusali at estruktura
Kategorya:Estados Unidos
Kategorya:Pamahalaan ng Estados Unidos
Kategorya:Tirahang opisyal
Gates of Fire

Ang ***Gates of Fire***, literal na "Mga Tarangkahan ng Apoy" ngunit may diwang "Nagbabagang mga Tarangkahan" o "Nag-aapoy na mga Tarangkahan", ay isang kathang-isip na nobelang pangkasaysayang isinulat ni Steven Pressfield na muling naglalahad ng Labanan sa Thermopylae sa pamamagitan ni Xeones, isang Ispartanong Helot at ang nag-iisang Griyegong nakaligtas mula sa labanang ito.

Kaurian:Nobela